ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መርሃዊ ቅዱስ ምስ ጋንታ ኣስታና ዘጽንሖ ውዕል ፈሪሙ 2 መስከረም 2019 ምንጪ ስእሊ, Luc Claessen መግለጺ ስእሊ, መርሃዊ ቅዱስ ምስ ጋንታ ኣስታና ኤርትራዊ ተቀዳዳማይ ብሽክለታ መርሃዊ ቅዱስ፡ ምስ ጋንታ ኣስታና ክሳብ 2021 ዘጽንሖ ውዕል ከምዝተፈራረመ ጋንትኡ ብትዊተር ገሊጻ። እዚ ዉዕል ንዝመጽእ ክልተ ናይ ውድድር ወቕቲ ምስታ ጋንታ ተሰሊፉ ክወዳደር ዘኽእል ኮይኑ፡ መርሃዊ ቅዱስ ነታ ጋንታ ኣብ ዝሃቦ ቃል ዝዓበየ ዕላምኡ ኣብ ቱር ዲ ፈራንስ ንክምረጽ ከምዝኾነን፡ ምስታ ጋንታ ዘቀጽል ውዕል ምፍራሙ ሓጎስ ከም ዝተሰመዖ ሓቢሩ። ወዲ 25 ዓመት መርሃዊ ቅዱስ፡ ምስዛ ካዛኪስታናዊት ጋንታ ኮይኑ ኣብ ዝተወዳደረሉ ዓበይቲ ውድድራት፡ ኣብ ምሕዃር ዓቐበት ዘለዎ ክእለትን ደቂ ጋንትኡ ንኽዕወቱ ዘበርክቶ ሓገዝን ቀሊል ዘይምንባሩ ኣመስኪሩ እዩ። ኣብ መጀመርታ እዚ ዓመት ዝተኻየደ ዙር ርዋንዳ ዝተሳተፈ መርሃዊ ቅዱስ ኣብ ክልተ መድረኽ ብምዕዋትን ብሉጽ ብቕዓት ብምንጽብራቕ ተዓዋቲ ብጫ ማልያ ናይቲ ውድድር ክኸውን ክኢሉ እዩ። ዓወትታት ኤርትራውያን ተቐዳደምቲ ብሽክለታ፡ ቀደምን ሎምን ሊግ ሃገራት እንታይ ኢዩ?
